23.9.2022 г.
BG
Официален вестник на Европейския съюз
C 364/5
V (Становища)
ПРОЦЕДУРИ, СВЪРЗАНИ С ИЗПЪЛНЕНИЕТО НА ПОЛИТИКАТА В ОБЛАСТТА НА КОНКУРЕНЦИЯТА
ЕВРОПЕЙСКА КОМИСИЯ Предварително уведомление за концентрация (Дело M.10699 – SALMAR / NTS) (текст от значение за ЕИП)
(2022/C 364/04)
1.
На 12 септември 2022 г. Комисията получи уведомление за планирана концентрация в съответствие с член 4 от Регламент (ЕО) No 139/2004 на Съвета (1).
Настоящото уведомление засяга следните предприятия: — SalMar ASA („Salmar“, Норвегия), под крайния контрол на Kvarv AS, — NTS ASA („NTS“, Норвегия).
SalMar ще придобие по смисъла на член 3, параграф 1, буква б) от Регламента за сливанията контрол над цялото предприятие NTS.
Концентрацията се извършва посредством публичен търг, обявен на 17 март 2022 г. 2.
Търговските дейности на въпросните предприятия са:
— Salmar е производител на сьомга с дейности по развъждане и преработка в Норвегия, Исландия и Шотландия, докато неговото дружество майка Kvarv AS притежава допълнителни дъщерни дружества, осъществяващи дейност в сектора на аквакултурите, — NTS развива дейност в областта на отглеждането и преработката на сьомга в Норвегия и Исландия, както и в други части на сектора на аквакултурите чрез дъщерните си дружества SalmoNor AS, Norwegian Royal Salmon ASA и Frøy ASA. 3.
След предварително проучване Комисията констатира, че сделката, за която е уведомена, би могла да попадне в приложното поле на Регламента за сливанията.
Въпреки това Комисията си запазва правото на окончателно решение по тази точка.
4.
Комисията приканва заинтересованите трети страни да представят евентуалните си забележки по планираната сделка.
Забележките трябва да бъдат получени от Комисията не по-късно от 10 дни след датата на настоящата публикация.
Моля, винаги посочвайте следния референтен номер: M.10699 – SalMar / NTS (1) ОВ L 24, 29.1.2004 г., стр. 1 („Регламент за сливанията“).